CELEX: 62008TN0503
Language: hu
Date: 2008-11-20 00:00:00
Title: T-503/08. sz. ügy: 2008. november 20-án benyújtott kereset – Rundpack kontra OHIM (Műanyagpohár ábrázolása)

21.2.2009   
            
            
               HU
            
            
               Az Európai Unió Hivatalos Lapja
            
            
               C 44/48
            
         2008. november 20-án benyújtott kereset – Rundpack kontra OHIM (Műanyagpohár ábrázolása)
   (T-503/08. sz. ügy)
   (2009/C 44/85)
   Az eljárás nyelve: német
   Felek
   
      Felperes: Rundpack AG (képviselő: Chmilewsky-Lehner ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   Kereseti kérelmek
   
               —
            
            
               Az Elsőfokú Bíróság helyezze hatályon kívül az alperes 2008. szeptember 3-i határozatát (R 1400/2006-1. sz. ügy), és a 003 317 591. sz. védjegybejelentést a lajstromozási eljárás folytatása céljából utalja vissza az OHIM elé, valamint kötelezze az alperest a jogvitával összefüggő valamennyi költség – ideértve a fellebbezési tanács előtti eljárás költségét is – viselésére;
            
         
               —
            
            
               az Elsőfokú Bíróság másodlagosan helyezze hatályon kívül az alperes 2008. szeptember 3-i határozatát, és a 003 317 591. sz. védjegybejelentést a lajstromozási eljárás folytatása céljából a korlátozott árujegyzékre tekintettel utalja vissza az OHIM elé, valamint kötelezze az alperest a jogvitával összefüggő valamennyi költség – ideértve a fellebbezési tanács előtti eljárás költségét is – viselésére.
            
         Jogalapok és fontosabb érvek
   
      Az érintett közösségi védjegy: A „BECHER RUND” térbeli védjegy a 16., 17. és 20. osztályba tartozó áruk vonatkozásában (3 317 591. sz. védjegybejelentés).
   
      Az elbíráló határozata: az elbíráló a védjegybejelentést elutasította.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: A 40/94/EK rendelet (1) 7. cikke (1) bekezdése b) pontjának megsértése, mivel a bejelentett védjegy rendelkezik a megkülönböztető képesség szükséges minimumával.
   
      (1)  A közösségi védjegyről szóló, 1993. december 20-i 40/94/EK tanácsi rendelet (HL 1994., L 11., 1. o.; magyar nyelvű különkiadás 17. fejezet, 1. kötet, 146. o.).